kardosdrur/scandi-wiki huggingface dataset:
Voice-O-Graph

Voice-O-Graph var en lille grammofonplade med en besked eller hilsen, beregnet til videresendelse eller opbevaring. De fandtes i 1950'ernes USA, hvor der flere steder i landet var opstillet telefonbokslignende arrangementer hvor man, mod betaling, kunne indspille en lille besked.

Plademediet var vinyl og havde en størrelse på ca. 150 mm (6”) og kunne indspilles med en hastighed på enten 45- eller 78 omdrejninger pr. minut, til efterfølgende afspilning på en grammofon.

Eksterne henvisninger 

Voice-O-Graph boks 

Lydteknologi
Antwaan Randle El

Antwaan Randle El (født 17. august 1979 i Riverdale, Illinois, USA) er en tidligere amerikansk footballspiller, der spillede i NFL som wide receiver, primært for Pittsburgh Steelers. Han kom ind i ligaen i 2002 og spillede frem til 2010.

Randle El var en del af det Pittsburgh Steelers-hold, der i 2006 vandt Super Bowl XL efter sejr over Seattle Seahawks.

Klubber 
 2002-2005: Pittsburgh Steelers
 2006-2009: Washington Redskins
 2010: Pittsburgh Steelers

Eksterne henvisninger 

 Spillerinfo

Amerikansk fodbold-spillere fra Illinois
Amerikansk fodbold-spillere fra Washington Redskins
Amerikansk fodbold-spillere fra Pittsburgh Steelers
Amerikansk fodbold-wide receivers
Neophyte

Neophyte er en af de største grupper inde for hardcore/gabber. Gruppen blev dannet i 1992 i Rotterdam, Holland. De tre originale medlemmer af gruppen er Jeroen Streunding, Danny Greten og Robin van Roon.

Neophyte har op til flere gange arbejdet sammen med Tha Playa, DJ Panic, Evil Activities og Rotterdam Terror Corps.

Musikgrupper fra Nederlandene
Chris Cooley

Chris Cooley (født 11. juli 1982 i Powell, Wyoming, USA) er en tidligere amerikansk footballspiller, der spillede i NFL som tight end for Washington Redskins. Han kom ind i ligaen i 2004 og spillede hele sin karriere, frem til 2012, for Redskins.

Cooley blev to gange, i 2007 og 2008, udtaget til Pro Bowl, NFL's All Star-kamp.

Klubber 
 2004-2012: Washington Redskins

Eksterne henvisninger 
 Spillerinfo

Amerikansk fodbold-spillere fra Wyoming
Amerikansk fodbold-spillere fra Washington Redskins
Amerikansk fodbold-tight ends
Jean Voigt

Jean Voigt (16. juli 1940 i København – 29. oktober 1996) var en dansk modeskaber, scenograf og billedkunstner. Jean Voigt var søn af skræddermester og oldermand Holger Voigt-Petersen og balletdanserinden Gutvig Off. Han er kendt for sine kreationer til ballet og teater. Jean Voigt var uddannet skrædder og arbejdede som ung hos Balenciaga og Pierre Cardin i Paris. 

I 1967 blev han elev af den surrealistiske maler Samuel de Castro samtidig med at han studerede teaterhistorie. I 70'erne sit eget modehus i København. 
Voigt er far til smykke-designeren Zarah Voigt.

Henvisninger 
 
 DR P1 radio: I Jean Voigts univers, en udsendelse om multikunstneren Jean Voigt
 IMDB.com Den Tapre Skrædder (DR) omtale
 Billede Jean Voigt kjole på Kunstindustrimuseets hjemmeside 
 

Modeskabere fra Danmark
Jeroen Streunding

Jeroen Streunding (22. maj 1974), bedre kendt som DJ Neophyte er en hollandsk DJ og producer af primært hardcore/gabber musik. 

Han har arbejdet sammen med The Stunned Guys, Paul Elstak, DJ Panic og Rob Gee.

Dj's fra Nederlandene

fr:DJ Neophyte
Rob Gee

Robert Gilmore, bedre kendt som Rob Gee, (født 26. maj 1971, New Jersey, USA), er en amerikansk/hollandsk dj og musikproducer. Han er født og opvokset i New Jersey, USA, men er dog senere flyttet til Holland. Tidligt i karrieren var han med i gabbergruppen Rotterdam Terror Corps, men har senere hen fået et tættere samarbejde med Neophyte.

Han er manden bag Masters Of Hardcore, verdens førende hardcore/gabber-event.

Kilder

Dj's fra USA
Musikproducere fra USA
Smaragdtavlen

Smaragdtavlen (Smaragdintavlen, Tabula Smaragdina, eller Hermes hemmelighed) er en tekst, der indgår i Corpus Hermeticum. Teksten mentes at indeholde hemmeligheden om "den oprindelige substans" og dens transmutioner. Den korte og kryptiske tekst er dateret til omkring år 800 e.Kr. og var af europæiske alkymister anset som fundamentet for deres "kunst", specielt inden for den hermiske tradition.

Referencer 

Kemi
Videnskab i middelalderen
Esoterik
Okkultisme
Jason Fabini

Jason T. Fabini (født 25. august 1974 i Fort Wayne, Indiana, USA) er en tidligere amerikansk footballspiller, der spillede i NFL som offensive lineman. Hans karriere i ligaen strakte sig over 11 sæsoner, hvor han var tilknyttet New York Jets, Washington Redskins og Dallas Cowboys.

Klubber 
 New York Jets (1998–2005)
 Dallas Cowboys (2006)
 Washington Redskins (2007-2008)

Eksterne henvisninger 
 Spillerinfo

Amerikansk fodbold-spillere fra Indiana
Amerikansk fodbold-spillere fra New York Jets
Amerikansk fodbold-spillere fra Dallas Cowboys
Amerikansk fodbold-spillere fra Washington Redskins
Amerikansk fodbold-offensive linemen
Personer fra Fort Wayne, Indiana
Jon Jansen

Jonathan Ward "Jon" Jansen (født 28. januar 1976 i Clawson, Michigan, USA) er en tidligere amerikansk footballspiller, der spillede i NFL som offensive lineman. Hans karriere strakte sig fra 1999 til 2009, og han repræsenterede Detroit Lions og Washington Redskins.

Klubber 
 Washington Redskins (1999-2008)
 Detroit Lions (2009)

Referencer

Eksterne henvisninger 

Amerikansk fodbold-spillere fra Michigan
Amerikansk fodbold-spillere fra Washington Redskins
Amerikansk fodbold-spillere fra Detroit Lions
Amerikansk fodbold-offensive linemen
Rotterdam Terror Corps

Rotterdam Terror Corps er en hardcore/gabber gruppe, som startede i 1993 i Rotterdam, Holland. Rotterdam Terror Corps er primært kendt for deres hårde beats og deres live scener. Gruppen består/bestod af 5 originale hollandske DJ's (DJ Disortion, MC Raw, DJ Reanimator, DJ Petrov og Rob Gee).

Gruppen har arbejdet sammen med mange DJ's og producers. Blandt disse er Bass-D, The Headbanger, Neophyte, King Matthew og DJ Macabre. Rotterdam Terror Corps har også vundet mange priser, bl.a. for "Best Live Act and Best MC" i 1996.

Diskografi 
 Three Wasted Souls (Megarave Records, 1995).
 Strictly Hardcore (Megarave Records, 1996).
 Sick and Twisted (Megarave Records, 1997).
 From Dusk till Doom (Megarave Records, 1998).
 5 Years RTC, The Remix Album (Megarave Records, 1998).
 Constrictor (Megarave Records, 1999).
 Fuck the Millennium (Megarave Records, 1999).
 Schizophrenic (Megarave Records, 2000).
 Unleash Hell (Megarave Records, 2002).
 Giftbox (2005)

Eksterne henvisninger 
Rotterdam Terror Corps
discogs.com Fuld diskografi for Rotterdam Terror Corps

Musikgrupper fra Nederlandene
Elektroniske musikgrupper
Pete Kendall

Peter Marcus "Pete" Kendall (født 9. juli 1973 i Quincy, Massachusetts, USA) er en tidligere amerikansk footballspiller, der spillede i NFL som offensive guard. Hans karriere strakte sig fra 1996 til 2008, og spillede blandt andet fem sæsoner hos Seattle Seahawks.

Klubber 
 Seattle Seahawks (1996–2000)
 Arizona Cardinals (2001–2003)
 New York Jets (2004–2006)
 Washington Redskins (2007–2008)

Eksterne henvisninger 
 Spillerinfo

Amerikansk fodbold-spillere fra Massachusetts
Amerikansk fodbold-spillere fra Washington Redskins
Amerikansk fodbold-spillere fra Seattle Seahawks
Amerikansk fodbold-spillere fra New York Jets
Amerikansk fodbold-spillere fra Arizona Cardinals
Amerikansk fodbold-offensive linemen
Casey Rabach

Casey Edward Rabach (født 24. september 1977 i Sturgeon Bay, Wisconsin, USA) er en amerikansk footballspiller (center), der pt. er free agent. Rabach har tidligere spillet en årrække i NFL hos Washington Redskins og Baltimore Ravens.

Klubber 
 Baltimore Ravens (2001–2004)
 Washington Redskins (2005–2010)

Eksterne henvisninger 
 Spillerinfo

Amerikansk fodbold-spillere fra Wisconsin
Amerikansk fodbold-spillere fra Baltimore Ravens
Amerikansk fodbold-spillere fra Washington Redskins
Amerikansk fodbold-offensive linemen
I'm Not There

I'm Not There er en biografisk dramafilm fra 2007 om de mange forskellige sider af den amerikanske singer-songwriter Bob Dylans personlighed. Filmen er instrueret af Todd Haynes. En af de medvirkende skuespillere i filmen, er den afdøde skuespiller Heath Ledger.

Eksterne Henvisninger 

Film fra 2007
Dramafilm fra USA
Film baseret på virkelige begivenheder
Film instrueret af Todd Haynes
Chris Samuels

Chris Samuels (født 28. juli 1977 i Mobile, Alabama, USA) er en tidligere amerikansk footballspiller, der spillede i NFL som offensive tackle. Han spillede hele sin tid i ligaen for Washington Redskins.

Samuels var en vital del af Redskins offensiv, og hans præstationer blev hele fem gange, i 2001, 2002, 2005, 2006 og 2007 belønnet med udtagelse til Pro Bowl, NFL's All Star-kamp.

Klubber 
 2000-2009: Washington Redskins

Eksterne henvisninger 
 Spillerinfo

Amerikansk fodbold-spillere fra Alabama
Amerikansk fodbold-spillere fra Washington Redskins
Amerikansk fodbold-offensive linemen
Personer fra Mobile, Alabama
Jason Taylor

Jason Paul Taylor (født 1. september 1974 i Pittsburgh, Pennsylvania, USA) er en tidligere amerikansk footballspiller, der spiller i NFL som outside linebacker. Han spillede størstedelen af sin karriere i ligaen for Miami Dolphins. 

Selvom Taylor under sin tid i Miami Dolphins har spillet for et af ligaens svageste hold, opnåede han alligevel anerkendelse som en af de bedste defensive ends i NFL. Hele seks gange i sine elleve år hos Florida-klubben er han blevet udtaget til Pro Bowl, ligaens All Star-kamp.

Klubber 
 Miami Dolphins (1997–2007)
 Washington Redskins (2008)
 Miami Dolphins (2009)
 New York Jets (2010)
 Miami Dolphins (2011)

Eksterne henvisninger 
 Spillerinfo

Amerikansk fodbold-spillere fra Pennsylvania
Amerikansk fodbold-spillere fra Miami Dolphins
Amerikansk fodbold-spillere fra Washington Redskins
Amerikansk fodbold-spillere fra New York Jets
Amerikansk fodbold-defensive linemen
Personer fra Pittsburgh
Marcus Washington

Marcus Cornelius Washington (født 17. oktober 1977 i Auburn, Alabama, USA) er en tidligere amerikansk footballspiller, der spillede i NFL som linebacker for henholdsvis Indianapolis Colts og Washington Redskins.

Washington er en enkelt gang, i 2005, blevet udtaget til Pro Bowl, NFL's All Star-kamp.

Klubber 
 Indianapolis Colts (2000–2003)
 Washington Redskins (2004–2008)

Eksterne henvisninger 

 Spillerinfo

Amerikansk fodbold-spillere fra Alabama
Amerikansk fodbold-spillere fra Indianapolis Colts
Amerikansk fodbold-spillere fra Washington Redskins
Amerikansk fodbold-linebackers
Fred Smoot

Fredrick D. Smoot (født 17. april 1979 i Jackson, Mississippi, USA) er en tidligere amerikansk footballspiller, der spillede i NFL som cornerback for henholdsvis Minnesota Vikings og Washington Redskins.

Klubber 
 Washington Redskins (2001–2004)
 Minnesota Vikings (2005–2006)
 Washington Redskins (2007–2009)

Eksterne henvisninger 
 Spillerinfo 

Amerikansk fodbold-spillere fra Mississippi
Amerikansk fodbold-spillere fra Washington Redskins
Amerikansk fodbold-spillere fra Minnesota Vikings
Amerikansk fodbold-cornerbacks
Personer fra Jackson, Mississippi
Shawn Springs

Shawn Springs (født 11. marts 1975 i Williamsburg, Virginia, USA) er en tidligere amerikansk footballspiller, der spillede i NFL som cornerback for New England Patriots, Seattle Seahawks og Washington Redskins.

Springs er to gange blevet udtaget til Pro Bowl, NFL's All Star-kamp.

Klubber 
 Seattle Seahawks (1997–2003)
 Washington Redskins (2004–2008)
 New England Patriots (2009)

Eksterne henvisninger 
 Spillerinfo

Amerikansk fodbold-spillere fra Virginia
Amerikansk fodbold-spillere fra Seattle Seahawks
Amerikansk fodbold-spillere fra Washington Redskins
Amerikansk fodbold-spillere fra New England Patriots
Amerikansk fodbold-cornerbacks
Lara Flynn Boyle

Lara Flynn Boyle, (født 24. marts 1970) er en amerikansk skuespillerinde.
Hendes store gennembrud kom med den anmelderroste tv-serie Twin Peaks (skabt af David Lynch og Mark Frost) i 1990, hvor hun spillede rollen som Donna Hayward.

Ekterne kilder/henvisninger 

 

Skuespillere fra Iowa
Sangere fra USA
Personer fra Iowa
Vestakulten

Vestakulten var en af de vigtige institutioner i det religiøse liv i det gamle Rom. Vesta var arnens og hjemmets gudinde. I den officielle Vestakult hed gudinden Vesta publica populi Romani, "det romerske folks Vesta". Gudinden var repræsentant for det fælles hjem, Rom. Kun kvinder havde adgang til ritualerne.

Dyrkelsen
Som arnens gudinde var det naturligt, at Vestakulten var knyttet til ilden. I Vestatemplet skulle præstinderne, "vestalinderne", døgnet rundt på skift vedligeholde templets ild. Gik den hellige ild ud, var det det værst tænkelige varsel for det romerske samfund. Kun ved romersk nytår, 1. marts, fik ilden lov til at gå ud, og fornyedes ved, at to stykker træ, felix arbor, blev gnedet mod hinanden.  

Vestalia var Vestas officielle fest og blev fejret fra den 7. til den 15. juni.

Overleveringer til kristendommen 
Vestalinderne fremstillede mola salsa (= saltet mel), en pasta af vand hentet fra nymfen Egerias kilde, blandet med mel af de allerførste aks fra årets kornhøst af emmer, og bagt til kager. Mola salsa blev brugt ved ofringerne. Bestanddele og smag tilsvarer vore dages oblater, som indtages ved nadveren. 

Vestalindernes bolighus på Forum Romanum tilsvarer arkitektonisk senere tiders nonneklostre; og vestalinderne blev som børn overleveret til Vestakulten på samme vis, som nonner senere blev indlemmet i de forskellige ordener.

Noter

Se også 
Vesta
Vestalinde
Religionen i det gamle Rom
Borg

Borgen som bygningsværk opstod samtidigt med behovet for at forsvare sig. Forsvarsvolde af jord og træpalisader, senere af murede volde, omkransede en strategisk vigtig bebyggelse, der ofte var magthaverens bolig. Voldene udbyggedes med tårne, fæstninger og garnisoner.

En borg adskilte sig fra et slot ved små udvendige vinduer, der var vanskelige at skyde ind ad. Porthvælvingen var lang og smal, så det blev sværere at trænge ind. Den var ofte snoet indad, så der heller ikke kunne skydes gennem den.

De borge, der benyttedes til forsvar, udvikledes til fæstninger med store volde og grave i stjerneform som Københavns Kastel og Kronborg.

I Vordingborg indsamler og formidler Danmarks Borgcenter viden om borge.

Adskillige byer har deres navn efter de borge, de er vokset op i ly af. I Danmark er Augustenborg, Fredensborg, Faaborg, Kalundborg, Nordborg, Nyborg, Ravnsborg, Silkeborg, Skanderborg, Svendborg, Sønderborg, Tjæreborg, Vordingborg, og Aalborg, i Tyskland er Hamburg, Magdeburg, Oldenburg, Ratzeburg osv. og i Frankrig er Cherbourg og Strassbourg.

Forskellige dele af en borg 
Barfred var et hovedborgtårn i en middelalderborg, der blandt andet var tilflugtssted under belejring. Navnet kommer af tysk Bergfried (bjerg-fred); ordet borg er afledt af bjerg med hentydning til dens høje placering.

Donjon var et centralt borgtårn udviklet fra motte-and-bailey-befæstninger. Ordet er en variant af dungeon, der hentyder til grotterne inden for de tykke ydermure, der var beregnet på at modstå belejringer.

En motte-and-bailey var en befæstning med en eller flere borgbanker, volde – typisk forstærkede naturlige højdepunkter – med et centralt tårn, palisadeværk og en avlsgård. Ofte var banken indrammet af en voldgrav, der kunne være helt eller delvist oversvømmet. Bortset fra fundamenterne var bygningsværkerne af træ.

En motte var en borgtype, der forekom i Danmark fra den tidlige middelalder. Motten bestod af en høj eller borgbanke omgivet af en grav. I udlandet var den 4-15 m høj, i Danmark var den sjældent højere end et par meter. Motten udvikledes hurtigt til en kombination: motte-and-bailey. Vold og grav.

Eksterne henvisninger 

Bygninger, konstruktioner og anlæg
Fæstningsanlæg i middelalderen
 
Murværk
Sportssko

Sportssko eller sneakers (også kaldet trainers, atletiksko, tennissko, basketballstøvler, løbesko og fodboldstøvler) er sko, der primært er designet til sport eller anden motion, men de benyttes i dag også til casual-påklædning.

Ni ud af ti sportssko produceres i Asien.

Kilder 

Sko
Sportsfodtøj
Fotiske zone

Den fotiske zone er de vanddybder i en sø eller et hav (dvs både i fersk- eller havvand), som modtager tilstrækkeligt lys til, at der kan foregå fotosyntese. Kun når vandet samtidig rummer de nødvendige gødningsstoffer, vil der sker en opvækst af autotrofe planter og plankton. Der er med andre ord fotiske zoner, som er næsten ørkenagtigt tomme for planter og planteplankton, mens andre er meget frodige og yderst produktive. Det er på sådanne steder, at man finder de kendte fiskebanker.

Udbredelsen af den fotiske zone afhænger i høj grad af vandets klarhed og af årstiden. Det er kun i denne vandzone, at der kan foregå en nettoprimærproduktion (når man ser bort fra den kemosyntese, der foregår i stor dybde ved de varme kilder langs oceanryggene). Derfor har den maksimale dybde, lyset kan trænge ned i, afgørende betydning for mængden af produceret stof.

Vandets klarhed måles med et simpelt instrument: Secchi skiven.

Se også 
 Afotiske zone
 Bentiske zone
 Død zone
 Pelagiske zone

Økologi
Oceanografi
Bentiske zone

Den bentiske zone er i havbiologi den havbund, som danner habitat for en række organismer, som under ét kaldes bentos eller bentiske organismer. I ferskvandsbiologi finder man tilsvarende habitater i bundlaget under søer, vandløb, floder og bække.

Der skelnes mellem organismerne efter deres størrelse:
 Makrobentos, der er over 1 mm
 Meiobentos, der er 0,063-1,0 mm
 Mikrobentos, der er under 0,063 mm

Bentiske organismer har stor betydning som føde for fisk og mennesker, men i økologisk henseende mest som nedbrydere af bundlagets førne.

Se også 
 Fotiske zone
 Pelagiske zone
 Økologi

Økologi
Oceanografi
Bersærkergang

Bersærkergang er kendt fra vikingetiden og er betegnelsen for en tilstand, hvorunder en kriger (en bersærker) angriber sanseløst og vildt. 

Begrebet "at gå bersærk" anvendes i dag i betydningen "at gå amok" eller opføre sig ukontrolleret.

Betydning og etymologi
Der er to fortolkninger af betydningen af ordet Bersærker:
(1) "Bjørnedragt": Navnet skyldes, at bersærker var klædt i bjørneskind (oldnordisk: "ber" (bjørn) + "serkr" (særk: skjorte, kjortel)). Muligvis fordi de mente, at kunne opnå bjørnens styrke og uovervindelighed, muligvis fordi bjørnen var et af de dyr, der repræsenterede Odin.
(2) "Ubeskyttet": Navnet skyldes , at bersærker gik i kamp uden beskyttelse, dvs. "i bar (uden) særk (en slags kjortel)". Denne fortolkning skyldes muligvis en forveksling af ordene "ber" (bjørn) og "berr" (bar) hos Snorri Sturluson og er ifølge en kilde nu opgivet

Bersærkergang tilføjer ordet "gang" til ovenstående og henviser til aktiviteten "at gå bersærk" som i moderne dansk (f.eks. kapgang). Dvs. at "bersærk" hverken er en militær rangorden/funktion eller en permanent stillingsbetegnelse; når bersærkergangen er overstået er de ikke længere bersærker.

Årsagen til besærkergang 
Der er flere meninger om, hvad der fremkaldte bersærkergang: En populær antagelse er at bersærken drak en drik brygget på fluesvamp inden kampen, mens andre ser tilstanden som shamanistisk trance, som kunne besætte krigere inden kampen. Der er dog hverken historisk eller arkæologisk belæg for teorien om fluesvamp. 

Bulmeurt (Hyoscyamus niger) kan føre til trance og kan være det narkotiske stof, som bersærkerne har brugt. Man har fundet frø fra den giftige bulmeurt i flere kvindegrave fra norden, hvor vølver (stavbærere) lå begravet, f.eks. ved Fyrkat  ved Hobro.

Bersærkergang i sagaer 
Der findes adskillige beretninger om bersærker fra sagaer. Det tidligste vi kender til er Haraldskvæði, der blev skrevet af Torbjørn Hornkløve i slutningen af 800-tallet. Torbjørn var en af Harald Hårfagers hirdskjalde og beskrev ulfheðnar, mænd klædt i ulveskind, der kæmpede med spyd i stor blodrus.

Ligeledes finder vi i Snorri Sturlusons Ynglingesaga beretninger om mænd uden rustning, der løb frem gale som ulve og stærke som bjørne beskyttet af Odin.

I 1015 gjorde jarl Erik Håkonsson alle bersærker fredløse i Norge.

Se også 
 Amok
 Affekt

Referencer

Eksterne kilder og henvisninger 
 Berserkene – hva gikk det av dem? Tidsskrift for Den norske legeforening, Nr. 24 – 16. desember 2004

Vikingernes krigsførelse
Aggression
Biofeltterapi

Biofeltterapi en alternativ behandlingsform, der påstås at kunne behandle af alle former for ubalancer i det såkaldte biofelt. Biofeltterapiens meget enkle teknikker påstås velegnet til lindring af kroniske og periodiske smerter. Biofeltterapi fungerer ved, at biofeltterapeuten arbejder med hænderne direkte i hvad der opfattes som biofeltets "energiophobninger". Efterhånden som "energiophobningerne" mindskes, skulle der kunne ske en øjeblikkelig lindring af smerterne.

Biofelt er for tilhængere af biofeltterapi et livsfelt. Biofeltet påstås at være en elektricitet, som eksisterer i alle levende organismer. Biofeltet skulle således gennemstrømme vores legeme og række en del udenfor legemet. Biofeltet skulle derved fortælle noget om vores helbredstilstand, og sygdomme skulle derfor vise sig som energiophobninger. Det er disse energiophobninger, biofeltterapeuten arbejder i for at få en bedring.

Teknikkerne, som bruges i biofeltterapi, er udviklet og formidlet gennem foredrag, kurser, radio og TV af Jan Petersen igennem årtier og navnet BioFeltTerapi er et varemærke (TM).

Alternativ behandling
Wilhelm Kühne

Wilhelm Kühne (født 28. marts 1837 i Hamborg, død 10. juni 1900 i Heidelberg) var en tysk fysiolog.

Han har arbejdet sammen med blandt andre Emil du Bois-Reymond (1858) og i Wien med Ernst Wilhelm von Brücke og Carl Ludwig (1860).

I 1871 efterfulgte han Hermann von Helmholtz på posten som professor for fysiologi ved Universität Heidelberg, og i 1878 indførte han det neoklassiske græske kunstord Enzym i videnskabssproget, hvilket skulle fortrænge det indtil da benyttede "ferment".

Referencer

Eksterne henvisninger 
 Billede, biografi og bibliografi i Max Planck Institute for the History of Sciences Virtuelle Laboratorium 

Fysiologer fra Tyskland
Personer fra Hamborg
Eduard Buchner

Eduard Buchner (født 20. maj 1860 i München, død 13. august 1917 i München) var en tysk kemiker og modtager af Nobelprisen i kemi i 1907 for sin opdagelse og undersøgelse af cellefri fermentering.

Buchner blev født i München som søn af en læge og professor for retsmedicin. I 1884 begyndte han sine studier i kemi hos Adolf von Baeyer, såvel som i botanik hos professor Carl Wilhelm von Nägeli ved det botaniske institut i München. Efter en tidsbegrænset arbejdsperiode (et semester) med Otto Fischer i Erlangen fik han i 1888 en ph.d. ved Ludwig-Maximilians-Universität München. I årene 1898 til 1909 var han professor i kemi ved Landwirtschaftliche Hochschule Berlin, der nu er en del af Humboldt-Universität zu Berlin. 

I første verdenskrig tjente Buchner som major ved flere fronter. Han blev den 11. august 1917 svært skadet i Focşani (Rumænien) døde to dage senere i München.

Se også 
 Hans Ernst August Buchner (1850-1902) – Eduard Buchners bror der var læge.

Eksterne henvisninger 

 Eduard Buchner på Nobelprize.org

Nobelprismodtagere i kemi
Kemikere fra Tyskland
Nobelprismodtagere fra Tyskland
Personer fra München
Katalase

Katalase () er et enzym fundet i næsten alle levende organismer. Dets funktioner inkluderer katalyse af nedbrydelsen af brintoverilte til vand og ilt. Katalase har en af de højeste turnover-hastigheder af alle enzymer; et molekyle katalase kan omdanne cirka 40 millioner af molekyler brintoverilte til vand og ilt per sekund.

Katalase er en tetramer af fire polypeptidkæder, som hver er over 500 aminosyrer lange. Det indeholder fire porfyrin hæm-grupper, der tillader enzymet at reagere med brintoverilte. pH-optimum for katalase ligger omkring 7, mens temperaturoptimum varierer fra art til art, afhængig af polypeptidkædernes sammensætning.

Referencer 

Enzymer